*Likumprojekts*

**Grozījumi likumā „Par sociālo drošību”**

 Izdarīt likumā „Par sociālo drošību” (Latvijas Republikas Saeimas un Ministru Kabineta Ziņotājs, 1995, 21.nr.; 2006, 1.nr.; 2008, 8.nr.) šādus grozījumus:

1.Papildināt likumu ar 2.2 pantu šādā redakcijā:

**„2.2 pants. Minimālā ienākuma līmenis**

(1) Minimālā ienākuma līmenis ir valsts noteiktais minimālo ienākumu apmērs indivīdam vai mājsaimniecībai.

(2) Minimālā ienākuma līmeni nosaka 40 procentu apmērā no mājsaimniecību rīcībā esošo ienākumu mediānas vienam ekvivalentajam patērētājam, piemērojot ekvivalences skalā pirmajai vai vienīgajai personai mājsaimniecībā vērtību „1” un pārējām personām – „0.7”.

(3) Minimālā ienākuma līmeņa aprēķināšanu ik gadu veic Centrālā statistikas pārvalde.

(4) Minimālā ienākumu līmeņa piemērošanu atsevišķu sociālo tiesību īstenošanā nosaka attiecīgo jomu regulējošajos likumos.

(5) Minimālā ienākuma līmeņa aprēķināšanas, publicēšanas un piemērošanas noteikumus nosaka Ministru kabinets.”

2. Papildināt likumu ar sadaļu „Pārejas noteikums” šādā redakcijā:

„**Pārejas noteikums**

Šā likuma 2.2 panta otrajā daļā noteikto minimālā ienākuma līmeni ievieš pakāpeniski līdz 2020.gada 1.janvārim.”

Likums stājas spēkā 2017.gada 1.janvārī.

Iesniedzējs:

labklājības ministrs Uldis Augulis

09.06.2015 09:05

E.Kūla, 67021692

evija.kula@lm.gov.lv